open-index/open-wikipedia-markdown huggingface dataset:
Բոբ շինարար

**«Բոբ շինարար»** (), բրիտանական մուլտսերիալ։

## Պատմություն
1999 թվականի ապրիլին «BBC» հեռուստաընկերությունը թողարկեց «Բոբ շինարար» անվանումով մանկական տիկնիկային սերիալը։ Հաճելի և բարի հերոսներով հեռուստատեսային գունեղ շոուն այնքան դուր եկավ երեխաներին և նրանց ծնողներին, որ սերիալը ցուցադրվեց ավելի քան հարյուր երկրում, իսկ նախադպրոցական ծրագրերի վարկանիշային գնահատման տեսանկյունից ռեկորդներ սահմանեց ոչ միայն հայրենի Մեծ Բրիտանիայում, այլև Գերմանիայում, Ավստրալիայում, Ճապոնիայում։

2001 թվականին թողարկվեց ամբողջական լիամետրաժ մուլտֆիլմը, որտեղ դերերից մեկը հնչյունավորել է Էլթոն Ջոնը։ 1999 թվականից սկսած՝ վաճառվել է մուլտֆիլմի ավելի քան երկու միլիոն ձայներիզ և շուրջ հինգ միլիոն գիրք, ինչպես նաև բազմաթիվ խաղալիքներ, կրծքանշաններ և նմանատիպ իրեր։

## Բոբ շինարար (2015)
2012 թվականին՝ սերիալի պաշտոնական ավարտից հետո, «Mattel» ընկերությունը գնեց «Բոբ շինարար» մուլտֆիլմը վերափոխելու իրավունքը, որի պրեմիերան կայացավ 2015 թվականի սեպտեմբերի 1-ին «Channel 5» հեռուստաալիքով։ Փոփոխություններ էին կրել ինչպես կերպարները, այնպես էլ գործողությունների իրականացման վայրերը. Բոբն ու իր թիմը տեղափոխվել էին աղմկոտ մեգապոլիս՝ Spring City։ CGI անիմացիան պահպանվել էր, իսկ շինարարական օբյեկտներն ու շենքերը դարձել էին ավելի մեծ ու բարդ։ Պարոն Բենթլին այժմ ուղեկցում է նոր կերպարին՝ Մեդիսոնի քաղաքապետին, իսկ նոր շինարար Լեոն միացել է Բոբի թիմին։ Հայտնվել է նաև մի քանի շինարարական նոր մեքենա, այդ թվում՝ ծանր բեռնատար։

## Քննադատություն
Փոփոխությունները արժանացան բնօրինակ սերիալի երկրպագուների բացասական արձագանքին։ Նրանցից մեկը նկարագրել է նոր Բոբ շինարարին՝ իբրև «հարբեցող Քարլինգ, ով քվեարկում է Անկախության կուսակցության օգտին»։ Քննադատվել է նաև հերոսների նոր տեսքը, ովքեր այնքան իրական են, որ նմանվել են իրական մարդկանց։

## Ծանոթագրություններ

## Արտաքին հղումներ
* Բոբ շինարար մուլտֆիլմը «Первый канал. Зарубежное и тематическое вещание» կայքում 

Կատեգորիա:Բրիտանական մուլտֆիլմեր
Ֆրիդրիխ III (Գերմանիայի կայսր)

**Ֆրիդրիխ III** (, ) եղել է Գերմանիայի կայսր և Պրուսիայի թագավոր իննսունինը օրով 1888 թվականին, որը հայտնի էր որպես Երեք կայսրերի տարեթիվ։ Ոչ պաշտոնապես հայտնի էր «Ֆրից» անվամբ։ Նա կայզեր Վիլհելմ I Հոհենցոլեռնի միակ որդին էր և համաձայն ընտանեկան ավանդույթի ստացել էր զինվորական կրթություն։ Չնայած նա հաջող էր իրեն  դրևորել որպես հրամանադար Ավստրո-պրուսա-դանիական, Ավստրո-պրուսական և Ֆրանս-պրուսական պատերազմներում, նա միշտ ատել է պատերազմը և միշտ սիրվել է ընկերների ու թշնամիների կողմից որպես հումանիստ անձնավորություն։ 1871 թվականին Գերմանիայի վերամիավորումից հետո, նրա հայրը, այդ ժամանակ Պրուսիայի թագավորը, դարձավ Գերմանիայի կայսր։ Երբ Վիլհելմը մահացավ 1888 թվականի մարտի 9-ին իննսուն տարեկանում, գահը փոխանցվեց Ֆրիդրիխին, ով մինչև այդ Գերմանիայի թագաժառանգ արքայազն էր տասնյոթ տարի և Պրուսիայի թագաժառանգ արքայազնը՝ քսան տարի։ Ֆրիդրիխը տառապում էր կոկորդի քաղցկեղով երբ նա մահացավ 55 տարեկանում` բժիշկների անհաջող փորձերից հետո։

Ֆրիդրիխը ամուսնացել էր Մեծ Բրիտանիայի թագուհի Վիկտորիայի ավագ դուստր Վիկտորիայի հետ։ Ձույգը համապատասխանում էր միմյան իրենց վառ արտահայտված լիբերալ մտածելակերպով։ Հակառակ իր պահպանողական ռազմատենչ ընտանիքի, Ֆրիդրիխը բնավորությամբ լիբերալ էր և դրա պատճառով լավ հարաբերություններ ուներ Բրիտանիայի հետ։ Որպես թագաժառանգ արքայազն նա հաճախ էր հակառակվում պահպանողական կանցլեր Օտտո ֆոն Բիսմարկին, հատկապես քննադատում էր Բիսմարկիր կողմից Գերմանիայի բռնի միավորումը և համոզված էր որ կանցլերի լիազորությունները պետք է կրճատվեն։ Գերմանիայի և Բրիտանիայի լիբերալները հույս ունեին, որ Ֆրիդրիխը որպես կայսր կազատականացնի Գերմանական կայսրությունը։

Ֆրիդրիխը և Վիկտորիան թագուհի Վիկտորիայի ամուսին Ալբերտի մեծ երկրպագուն էին։ Նրանք պլանավորում էին թագավորել ինչպես Ալբերտը և Վիկտորիան և բարեփոխումներ իրականացնել` փոփոխելով Բիսմարկի ստեղծած գործադիր ճյուղը։ Կայսրին ենթակա կանցլերի կառավարությունը կփոխարինվեր բրիտանական ոճի կաբինետով, որտեղ նախարարները հաշվետու կլինեին Ռայխստագին։ Պետական քաղաքականությունը հիմնված կլիներ համաձայնության վրա։ Ֆրիդրիխը կայսրության սահմանադրությունը բնորոշում էր որպես քաոսային։

Այնուամենայնիվ, իր հիվանդության պատճառով Ֆրիդրիխը չկարողացավ իրագործել իր քաղաքականությունը և այն իրականություն չդարձրեց նրա ժառանգ և որդի Վիլհելմ II կայսրը։

Ֆրիդրիխի մահը և նրա կառավարման ժամկետը շատ պատմաբանների համար կարևոր քննարկման թեմա է։ Եթե Ֆրիդրիխը կառավարեր մի փոքր երկար, Գերմանիայի պատմությունը կարող էր ընթանալ այլ ուղղությամբ և մինչ այժմ քննարկվում է, թե կկարողանար արդյոք նա Գերմանիան դարձնել ավելի լիբերալ։

## Ծանոթագրություններ

Կատեգորիա:Գերմանիայի կայսրեր
Կատեգորիա:Պրուսիայի թագավորներ
Կատեգորիա:Սուրբ Ստանիսլավի 1-ին աստիճանի շքանշանի ասպետներ
Կատեգորիա:Բոննի համալսարանի շրջանավարտներ
Կատեգորիա:Կապիչի շքանշանի ասպետներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Պատվո լեգեոնի շքանշանի Մեծ խաչի ասպետներ
Դրամահատարան

**Դրամահատարան**, արտադրական ձեռնարկություն է, որը զբաղվում է պատվերով մետաղադրամների պատրաստմամբ։ Դրամահատարանները լինում են ինչպես մասնավոր, այնպես էլ պետական։ Ժամանակակից որոշ դրամահատարաններում մետաղադրամներից բացի երբեմն արտադրում են նաև մեդալներ, շքանշաններ և նշաններ։ Առաջին դրամահատարանը հիմնվել է Հին Հռոմում Յունոնա-Մոնետայի տաճարում (այստեղից՝ «մոնետա» տերմինը)։

## Ռուսաստանի դրամահատարաններ
250px|մինի|Դրամահատարան (աջից ներքևում) և Նևա գետ: Տեսարան Պետրոպավլովյան տաճարի զանգակատնից
Ռուսաստանի տարածքի առաջին դրամահատարանները հայտնվել են հունական սևծովյան Գորգիպպիա և Ֆանագորիա քաղաքներում, ինչպես նաև հնագույն դրամահատարաններից որոշները գործել են Դերբենդում և Տմուտարականում։

Առաջին ռուսական դրամահատարանը հիմնադրվել է 1534 թվականին Մոսկվայում։

1724 թվականին Պետրոս I-ը (1672-1725) հիմնել է Սանկտ Պետերբուրգում գտնվող դրամահատարանը, որը 1876 թվականից երկրում դարձավ միակը։ Այն մինչ այժմ գտնվում է Պետրոպավլովյան ամրոցի տարածքում (տառային դրամական նշաններ՝ СПБ, СПМ, СП, СМ): 1921 թվականին սկսվեց խորհրդային մետաղադրամների հատումը։

Եկատերինբուրգի դրամահատարանը ստեղծվել է 1727 թվականին։ Մինչ այդ Եկատերինբուրգի պետական լեռնային գործարաններում փորձ էր արվել հատել պղնձե «վճարման միջոց»։ Այդ գործարանների հիմքի վրա ստեղծվել է դրամահատարան։ Այն ստեղծվել է որպես ժամանակավոր, բայց 1755 թվականին կայսրուհի Ելիզավետա Պետրովնայի կառավարման ժամանակ այն ճանաչվեց որպես մշտապես գործող։ Մինչև 1735 թվականը Եկատերինբուրգի դրամահատարանը զբաղվում էր մետաղադրամների համար պղնձե շրջանակների պատրաստմամբ, իսկ դրանք հատվում էին Մոսկվայում։ Բայց հետո և այնտեղ սկսվեց մետաղադրամ հատվել։ 1762 թվականին և 1796 թվականին Եկատերինբուրգի դրամահատարանում կատարվել է պղնձե մետաղադրամի զանգվածային վերահատում։ Եկատերինբուրգի դրամահատարանը աշխատել է մինչև 1876 թվականը։

Սուզունի պղնձաձուլարանում գործող  Սուզունի դրամահատարանը գործել է 1766 թվականից մինչև 1847 թվականը։ Սուզունի դրամահատարանը նախատեսված էր Սիբիրյան պղնձե մետաղադրամ հատելու համար, բայց 1781 թվականից բոլոր արժեքների պետական մետաղադրամների հատման իրավունք ստացավ։ Մինչև 1830 թվականը հատումը կատարվել է ԿՄ (КМ) նշանով դրոշմակնիքով (ռուսերենից թարգմանաբար նշանակում է «Կոլիվանյան պղինձ» կամ «Կոլիվանյան մետաղադրամ», 1729-1799 թվականներին գոյություն ունեցած Կոլիվանյան պղնձաձուլական գործարանի անունից), իսկ 1831 թվականից` ՍՄ (CM) կնիքներով (Սուզունյան մետաղադրամ)։

Մոսկվայի դրամահատարանը (վերագործարկվել է 1942 թվականին), պատրաստում է թանկարժեք մետաղներից պատրաստված շքանշաններ, մեդալներ և այլ իրեր։ Երկու դրամահատարաններն էլ (Սանկտ Պետերբուրգի և Մոսկվայի) հատում են դրամներ, այդ թվում՝ հուշադրամներ և հոբելյանական դրամներ։

## Աշխարհի ժամանակակից դրամահատարաններ

## Ծանոթագրություններ

## Արտաքին հղումներ
* Обозначения монетных дворов России

Կատեգորիա:Դրամահատարաններ
Կատեգորիա:Դրամահատում
Ադիանտում Վեներայի վարս

**Ադիանտում Վեներայի վարս** (), ադիանտազգիների ընտանիքին պատկանող բույս։

## Նկարագրություն
Կոճղարմատավոր, բազմամյա, գեղազարդային բույս է, որն ունի 35 սմ բարձրություն։ Վայրի թիթեղը լայն երկարավուն է՝ 2-3 անգամ փետրաձև բաժանված, իսկ վերջին կարգի սեգմենտները գտնվում են կոթունիկների վրա։

## Տարածվածություն
Հայաստանում տարածված է Երևանի («Խոսրովի անտառ» պետական արգելանոց, Ուրծի լեռնաշղթա), Դարեղեգիսի (Արփա և Դարբ գետերի միախառման մասը) և Զանգեզուրի (Տաթև վանքի շրջակայքում) ֆլորիստական շրջաններում։ Աճում է նաև Կովկասում, Եվրոպայում, միջերկրածովյան ավազանում, Արևմտյան (Թուրքիա, Իրան) և Միջին Ասիայում, Կենտրոնական Աֆրիկայում, Հյուսիսային Ամերիկայում։

## Էկոլոգիա
Աճում է ստորին, միջին և վերին լեռնային գոտիներում` ծովի մակերևույթից 700-2200 մ բարձրությունների վրա` խոնավ ժայռերի ճեղքերում և ջրվեժների մոտ։

## Պահպանություն
Խոցելի տեսակ է, որի տարածման շրջանի մակերևույթը 5000 կմ²-ից պակաս է, բնակության շրջանի մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ GITES-ի և Բեռնի կոնվենցիաների հավելվածներում ընդգրկված չէ։

Պահպանվում է «Խոսրովի անտառ» պետական արգելոցի տարածքում։
## Ծանոթագրություններ

Կատեգորիա:Խոցելի տեսակներ
Կատեգորիա:Պտերանմաններ
Կատեգորիա:Ադիանտազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:1753 թվականին նկարագրված բույսեր
Նաթան Կաց

**Նաթան Կաց** (, ), էլզասցի և գերմանացի բանաստեղծ, դրամատուրգ և թարգմանիչ։ Համարվում է 20-րդ դարի էլզասերենով ստեղծագործած խոշորագույն հեղինակներից մեկը։

## Կենսագրություն
Ծնվել է հրեայի ընտանիքում։ Հայրը մսագործ էր (շոյխետ)։ Մայրը ծագումով Բլոտզայմ քաղաքում տեքստիլ արտադրության սեփականատեր հարուստ ընտանիքից էր։ Ընտանիքն ունեցել է մսի խանութ։ Ապագա բանաստեղծը հաճախել է գյուղի միակ դպրոցը, իսկ քանի որ Էլզասը բռնակցված էր, կրթությունն իրականացվում էր միայն գերմաներենով։ Մոր շնորհիվ նա տիրապետել է ֆրանսերենի։ Ինքնուրույն սովորել է անգլերեն։ 1913 թվականի սեպտեմբերին զորակոչվել է Գերմանական կայսերական բանակ։ Կռվել է Գերմանական կայսրության բանակում, մասնակցել Առաջին համաշխարհային պատերազմին և 1914 թվականի օգոստոսի 20-ին վիրավորվել է Սառեմբուրգի մոտակայքում։ Հիվանդանոցում վերականգնման ընթացքում նա Ֆիրբուրգի համալսարանում սովորել է գերմանական գրականություն։ 1915 թվականին նորից պայքար է մղել Նիժնի Նովգորոդի մոտակայքում, որտեղ նա գերի է ընկել ռուսական զորքերի կողմից և տարվել է ռազմագերիների ճամբար։ Այդ ճամբարում նա գրել է իր բանաստեղծությունների առաջին ժողովածուն՝ «Das Galgenstüблейн» («Կախաղան»), որը հրատարակվել է հինգ տարի անց՝ 1920 թվականին։ Նա բանաստեղծություններ է նվիրել իր հայրենիքին և անդրադարձել է պատերազմի սարսափների թեմաներին։ Նա գերմաներեն է թարգմանել Վիլյամ Շեքսպիրի, Չառլզ Պեգի, Թենիսոնի, Ռոբերտ Բըրնսի և Ֆրեդերիկ Միստրալի ստեղծագործությունները։ Բանաստեղծություններ և պատմություններ է գրել էլզասերեն։ Երկրորդ համաշխարհային պատերազմի ժամանակ նա ստիպված տարագրվել է Լիմուզենն:Պատերազմի ավարտից հետո բանաստեղծը վերադարձել է Մյուլուզ, որտեղ 1946 թվականից մինչև 1958 թվականին թոշակի անցնելը եղել է քաղաքային գրադարանի գրադարանավար։ Մյուլուզում ապրել է մինչև կյանքի վերջը՝ 1981 թվականը։

### Ընտանիք
Ամուսնացած է եղել Ֆրանսուազա Կացի հետ (ի ծնե՝ Բուալյի), որը ֆրանսիացի նկարիչ Լուի-Լեոպոլդ Բուայլիի և գեներալ Ֆուայի ծոռնուհին էր։ Բանաստեղծի մահից հետո Ֆրանսուազան իր կյանքը նվիրել է նրա գրական ժառանգության համակարգմանը։

### Հիշատակ
* 2005 թվականին ստեղծվել է Նաթան Կացի անվան մրցանակը (), որը շնորհում են երիտասարդ բանաստեղծներին։
* Բանաստեղծի պատվին իր հայրենի Վալիդիգոֆեն քաղաքում կառուցվել է հուշարձան։ 
* Նաթան Կացի հիշատակին Մյուլուզ (*Allée Nathan Katz*) և Բլոտզայմ (*Rue Nathan Katz*) քաղաքներում անվանակոչվել են փողոցներ։

## Ծանոթագրություններ

Կատեգորիա:Ֆրանսիացի բանաստեղծներ
Կատեգորիա:Գերմանացի բանաստեղծներ
Կատեգորիա:20-րդ դարի բանաստեղծներ
Կատեգորիա:Գերմանացի թարգմանիչներ
Կատեգորիա:Գերմանացի դրամատուրգներ
Կատեգորիա:Բանաստեղծներ այբբենական կարգով
Ռոք Դոգ

**«Ռոք Դոգ»** (, ), չինա-ամերիկական լիամետրաժ մուլտֆիլմ, նկարահանված ռեժիսոր Էշ Բրենոնի կողմից, Չժեն Սյունայի «Տիբեթական մաստիֆ-ռոքեր»-ի մոտիվներով։

2016 թվականի հունիսի 8-ին Չինաստանում տեղի ունեցավ մուլտֆիլմի պրեմիերան, իսկ 2016 թվականի փետրվարի 24-ին՝ ԱՄՆ-ում։ Ռուսաստանում մուլտֆիլմը ցուցադրության հանվեց 2017 թվականի ապրիլի 27-ին։

## Սյուժե
Նոր հերոսը ուղևորվում է նվաճելու կենդանիների քաղաքը։ Նա՝ Բոուդի շունը, երբեք չի հուսահատվում՝ հաշվի չառնելով ոչ մի բան։ Նա ծնվել էր իր հայրենի գյուղը գայլերից պաշտպանելու համար, սակայն ցանկանում էր դառնալ կենդանի ռոք լեգենդ։ Անգուսն ուներ ուրիշ պլաններ, սակայն գայլերը դարանում էին ամեն անկյան տակ։ Եթե նա պոչը չկախի, ամեն ինչ կլինի նրա ուզածով։

## Հնչյունավորողներ
*Լյուկ Ուիլսոն - Բոուդի
*Էդդի Իզզարդ - Անգուս
*Լյուիս Բլեք - Լիննուկս
*Ջոնաթան Քիմբլ Սիմոնս - Կամպա
*Կենան Թոմպսոն - Րիֆֆ
*Մեի Ուիտման - Դարմա
*Խորխե Գարսիա - Հերմուր
*Մեթ Դիլոն - Թրեյ

### Ռուսական կրկնօրինակում
* Նիկիտա Պերսնյակով - Բոուդի
* Նիկոլայ Ֆոմենկո - Անգուս
* Սերգեյ Չիխաչեվ - Կամպա
* Ալեքսեյ Բաղդասարով - Լինուքս
* Բորիս Բիստրով - Յակ
* Դենիս Նեկրասով

## Արտաքին հղումներ

*
*
*
*''Rock Dog'' on Rotten Tomatoes
*

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2016 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Մուլտֆիլմեր աղվեսների մասին
Կատեգորիա:Մուլտֆիլմեր գայլերի մասին
Կատեգորիա:Մուլտֆիլմեր կատուների մասին
Կատեգորիա:Մուլտֆիլմեր շների մասին
Կատեգորիա:Չինական մուլտֆիլմեր
Կատեգորիա:Չինարեն ֆիլմեր
Նավահանգստում (մուլտֆիլմ)

**Նավահանգստում** (), խորհրդային երաժշտական մուլտիպլիկացիոն ֆիլմ, որը պատմում է ծովային մեծ նավահանգստի կյանքի մասին։ Ռեժիսոր Ինեսա Կովալևսկայան շարունակել է երաժշտական թեման  մուլտիպլիկացիայում։ Նրա «Փոքրիկ նավակ» (1970, ըստ Վլադիմիր Շաինսկու երաժշտության), «Ինչպես կորյունը և կրիան երգ երգեցին» (1974, ըստ Գենադի Գլադկովի երաժշտության) և «Նավահանգստում» (1975, ըստ Մարկ Մինկովի երաժշտության) աշխատանքները մեծ ճանաչում են ձեռք բերել հեռուստատեսության շնորհիվ։

## Սյուժե
Մուլտֆիլմի սյուժեն և դրա երգերը հիմնված են հայտնի մանկագիր և բանաստեղծ Սերգեյ Կոզլովի համանուն բանաստեղծության և Օլեգ Անոֆրեևի բանաստեղծությունների վրա։

Տարբեր երկրներից երեխաների մեծ խումբ է ժամանում սևծովյան նավահանգիստ, ովքեր մեկնում էին միջազգային պիոներական «Արտեկ» ճամբար։ Այնտեղ մնացած երկու օտարերկրացիներին դիմավորում են տեղի պատանիները և էքսկուրսիա են կազմակերպում նրանց համար նավահանգստում։

Մուլտֆիլմում հնչել են հետևյալ երգերը` «Մենք այսօր եկանք նավահանգիստ», «Բեռնակիրներ», «Տանկեր», «Փոքրիկ նավակ», «Զբոսանք», «Կռունկավարների երգը», «Փայտակրանավ», «Առյուծի մասին», «Դելֆիններ»։

## Հեղինակները

## Հետաքրքիր փաստ
* Օլեգ Անոֆրիևը հարցազրույցի ժամանակ պատմել է, որ «Արջ» փայտակրի վոկալային նախատիպը եղել է Լուի Արմսթրոնգը, իսկ տանկերի կապիտանինը` Թոմ Ջոնսը։ 
* Գոյություն ունի լայն տարածված երգերի ձայնագրություն (19.05 րոպե տևողությամբ), որ չի մտել մուլտֆիլմի մեջ, սակայն որոշ կայքերում մակագրվում է որպես մուլտֆիլմի երաժշտություն։

## Թողարկում
* 2005 թվականին մուլտֆիլմը թողարկվել է մուլտֆիլմերի «Ինչպես էին կրիան ու առյուծիկը երգում» հավաքածուի մեջ («Խոշոր պլան» ընկերություն)։

## Արտաքին հղումներ
* Мультфильм на Youtube
* «В порту» Кадры из фильма
* песни из мультфильма
* Тексты песен из мультфильма «В порту»

Կատեգորիա:«Սոյուզմուլտֆիլմ» ստուդիայի մուլտֆիլմեր
Թևեր, ոտքեր և պոչեր

**«Թևեր, ոտքեր և պոչեր»** (), ռեժիսոր Ալեքսանդր Տատարսկու մուլտիպլիկացիոն անիմացիոն ֆիլմ՝ ստեղծված Ալբերտ Իվանովի համանուն հեքիաթի հիման վրա։

Ալեքսանդր Տատարսկու վկայությամբ՝ մուլտֆիլմը նկարահանվել է 1985 թվականին «Կուբիկ» ալմանախ համար, սակայն «Էկրան» ստուդիայի տնօրեն Բորիս Խեսինին այն դուր չի եկել և չի ներառվել հավաքածուում։ Մուլտֆիլմը էկրանին հայտնվել է միայն հաջորդ տարի։

Մուլտֆիլմն այն մասին  է, թե ինչպես է անգղը թռչել սովորեցնում ջայլամին։ Նկարահանման յուրահատուկ ձևի, բավականին ցինիկ սյուժեի, ինչպես նաև «թևավոր» դարձած արտահայտությունների համար ձեռք է բերել զգալի թվով երկրպագուներ։

## Սյուժե
Մեր առջև տոթակեզ անապատ է։ Գրեթե մերկ, գրեթե անկենդան։ Բայց այստեղ կան միջատներ, մողեսներ… Հանդիպում են նաև ջայլամներ։ Եվ մի անգամ հանդիպում են ջայլամը և անգղը։ Ջայլամը շատ երկչոտ է. մի օր նա հանդիպում է անգղին։ Վերջինս առաջարկում է միանալ իրեն. «Թռչենք իրար հետ, այնտեղ այնքա՜ն համով բաներ կան»։ Ջայլամը համաձայնում է։ Անգղը թռչում, ջայլամը վազում է նրա հետևից։ Սակայն անգղի համար դա բավարար չէր. «Ես ասացի «թռանք», ոչ թե «վազեցինք»։ Այն հարցին, թե. «Ի՞նչ է, թռչելը մոռացե՞լ ես», ջայլամը խոսոտվանում է, որ երբեք էլ չի իմացել։ Անգղը սկսում է այրվել ջայլամին թռչել ուսուցանելու գաղափարով («Չգիտեի։ Չգիտես՝ կսովորեցնենք, չես ուզում՝ կստիպենք։ Թռի՛ր»)։ Պատահաբար զգալով ջայլամի վախկոտությունը՝ անգղը պարբերաբար վախեցնում է նրան՝ նրա հետևից հանելով փետուրներ և խրելով դրանք իր գլխին։ Այնուամենայնիվ, ուսմանից ոչինչ էլ չի ստացվում, և պարզվում է, որ ջայլամն ավելի արագ է վազում, քան անգղը թռչում է։ Դա հասկանալով՝ ջայլամը վերցնում է նախաձեռնությունը և հայտարարում. «թևեր, թևեր… ոտքե՛ր»։ Իր բարոյական գերազանցությունը գիտակցելով՝ նա վախեցնում է անգղին, հետ վերադարձնում իր փետուրները, ինչից հետո հպարտությամբ գնում է իր գործերով՝ թողնելով անգղին՝ գլուխն ավազի մեջ խրված։

Մուլտֆիլմն ավարտվում է սկզբում ցուցադրված մողեսի հայտնվելով, որը պնդում է, որ ամենակարևորը ամեն դեպքում պոչն է։ Նա անգղի գլխից հանում է վերջին փետուրը և ուրախ մեղեդի երգելով՝ անհետանում է։

## Երաժշտություն
Ամբողջ մուլտֆիլմի ընթացքում հնչում է «Չեմուչումիկ» մուլտֆիլմի եզրափակիչ երաժշտական թեմաներից մեկը, որը խորհրդային կինոէկրաններին էր այս մուլտֆիլմից մեկ տարի առաջ, կրկին նկարահանվել էր «Էկրան» կինոստուդիայում։

## Հետաքրքիր փաստ
* Ջայլամը և անգղի նման թռչունը հանդես են գալիս նաև չորս մասից բաղկացած «Հետաքննությունը վարում են բոքոնիկները» անիմացիոն մուլտսերիալում։

## Մրցանակներ
* 1986 թվականին Զագրեբի 7-րդ կինոփառատոնի պատվոգիր։

## Տես նաև
* Պիլոտ (ստուդիա)

## Ծանոթագրություններ

## Արտաքին հղումներ
* 
* 
* 
* Крылья, ноги и хвосты: вот, что я тебе скажу, птичка… Статья на сайте НашФильм.ру
* Творческое объединение «ЭКРАН»

Կատեգորիա:1980-ականների ռուսերեն ֆիլմեր
Կատեգորիա:1985 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:1986 ֆիլմեր
Կատեգորիա:1980-ականների խորհրդային ֆիլմեր
Տանը գտնվող թզուկները

**«Տանը գտնվող թզուկները»** (), ռեժիսոր Պիտեր Լեպենիոտիսի («Իրական սկյուռ») և պրոդյուսեր Ջոն Վիլյամսի («Շրեկ», «Շրեկ 2») լիամետրաժ անիմացիոն կատակերգական ֆիլմը։ Սյուժեի առանցքում աշակերտուհի Խլոյան է, որը բացահայտում է, որ իրենց նոր տան այգու թզուկները բոլորովին էլ այն չեն, որ թվում են։

Պրեմիերան տեղի է ունեցել Հունաստանում 2017 թվականի նոյեմբերի 2-ին։

## Սյուժե
Տեղափոխվելով հին առանձնատուն՝ ոչ ոք չնույնիսկ չի կասկածում, որ այդ մեծ տանը թաքնված են «փոքրիկ» գաղտնիքներ։ Այգու թզուկները, որոնք ապրում էին այդտեղ, դարեր շարունակ աշխարհը պաշտպանել են չար տրոգներից։ Մարդկանց ոչ մի ընտրություն չի մնում. նրանք պետք է միավորվեն մեծ ճակատամարտի համար…։

## Արտադրություն
«Տանը գտնվող թզուկները» լիամետրաժ անիմացիոն ֆիլմի արտադրությունը սկսվել է Մոնրեալի *Cinesite* ստուդիայում՝ Պետեր Լեպենիոտիսի գլխավորությամբ։ Մուլտֆիլմն ստեղծողները Ռոբերտ Մորլենդը, Ջարեդ Միկա Հերմանը և Կայլ Նյումանն են։ Ֆիլմի սցենարը գրել են Մայքլ Շվարցը և Զինա Զաֆլոուն։ Հնչունավորող դերասանները (մուլտֆիլմի բնօրինակում) Բեքի Ջին, Թարա Սթրոնգը, Ջոշ Պեկը, Դևիդ Կոկները, Ջիմ Քամինգսը, Օլիվիա Հոլթը, Մեդիսոն Դե Լա Գարզան, Դի Բրեդլի Բեյկերը, Կառլոս Ալազրակին, Ջորջ Լոպես և ուրիշներն են։ Կատակերգության պրոդյուսերը եղել են Ջոն Հ. Վիլյամը և նրա *3QU Media* ընկերությունը, որը նաև ֆինանսավորել է ֆիլմի ստեղծումը։ Անիմացիոն ֆիլմի տարածման իրավունքները պատկանում են *Smith Global Media* ընկերությանը։

## Դերերի հնչյունավորում
Ֆիլմի հնչյունավորել են հետևյալ դերասանները.

## Ծանոթագրություններ

## Արտաքին հղումներ
* 

Կատեգորիա:2017 մուլտֆիլմեր
Կատեգորիա:Կանադական մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:2018 ֆիլմեր
Կատեգորիա:Lionsgate ֆիլմեր
Կատեգորիա:Կանադական ֆիլմեր
Կատեգորիա:2017 ֆիլմեր
Խիզախ տեսուչ Մամոչկինը

**Խիզախ ոստիկան Մամոչկինը** (), խորհրդային ռեժիսոր Գարրի Բարդինի կողմից նկարահանված մուլտֆիլմ։

Պետական ավտոտեսչության (ՊԱՏ) ղեկավարներից մեկը Արկադի Խայտին ու Գարրի Բարդինին առաջարկում է նկարել զվարճալի սերիալ ՊԱՏ-ի ոստիկանի մասին, բայց այնպես, որ ՊԱՏ-ով հետաքրքրվեն խելացի, երիտասարդ և պարտաճանաչ մարդիկ։ Մուլտֆիլմը նկարահանելու ընթացքում ղեկավարին աշխատանքից հեռացնում են։ Նրան փոխարինում է մի մարդ, ով չուներ հումորի զգացում, և մուլտֆիլմի շարունակությունը չի նկարահանվում։

## Սյուժե
Մուլտֆիլմն այն մասին է, թե ինչպես է ՊԱՏ-ի ոստիկան Մամոչկինն իր մոտոցիկլետով փորձում բռնել և պատժել հանրային կարգը և ճանապարհային երթևեկության կանոնները խախտող բեռնատարի վարորդին, որը նաև ցանկանում էր աղբը թափել ոչ թե աղբանոցում, այլ անտառում։

## Հեղինակներ
* Սցենարի հեղինակներ՝ Արկադի Խայտ, Գարրի Բարդին
* Ռեժիսոր՝ Գարրի Բարդին
* Նկարիչ-բեմադրողներ՝ Վիկտոր Չիժիկով, Սվետլանա Գվինիաշվիլի
* Կոմպոզիտոր՝ Վլադիմիր Կոմարով
* Նկարիչ-մուլտիպլիկատորներ՝ Վլադիմիր Զարուբին, Վիկտոր Արսենտև, Յուրի Մեշչերյակով, Բորիս Բուտակով, Յուրի Բատանին
* Օպերատոր՝ Ս. Կոշչեևա
* Հնչյունային օպերատոր՝ Բորիս Ֆիլչիկով
* Մոնտաժող՝ Մ. Միխեևա
* Խմբագիր՝ Արկադի Սնեսարև
* Դերերը հնչյունավորել են՝ Եվգենի Եվստիգեև, Վասիլի Լիվանով
* Ֆիլմի խորհրդատու՝ ՊԱՏ
* Օգնականներ՝ Տ. Միտիտելլո, Ն. Նիկոլաևա, Լ. Կրուտովսկայա
* Մուլտֆիլմի տնօրեն՝ Լյուբով Բուտիրինա

## Ծանոթագրություններ

## Արտաքին հղումներ
* Мультфильм «Бравый инспектор Мамочкин». Страница на официальном сайте Гарри Бардина
* 
* 
* «Бравый инспектор Мамочкин» — Мультик.ру

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Գարրի Բարդինի մուլտֆիլմեր
Կատեգորիա:Խորհրդային մուլտֆիլմեր
Գեղեցկուհի Վասիլիսա (մուլտֆիլմ)

«**Գեղեցկուհի Վասիլիսա**» (), մուլտիպլիկացիոն ֆիլմ, որը ստեղծվել է 1977 թվականին «Սոյուզմուլտֆիլմ»-ի կողմից։ Ֆիլմի ռեժիսոր Վլադիմիր Պեկարը ստեղծեց Գեղեցկուհի Վասիլիսայի կերպարը, հայտնի ռուսական ժողովրդական «Արքայադուստր գորտը» հեքիաթից։

## Սյուժե
Թագավորը ցանկանում էր ամուսնացնել իր տղաներին, կանչում է իր մոտ և հրամայում. վերցնել նետը, ուղևորվել դեպի բաց դաշտ, քաշել աղեղալարը և կրակել, ում նետը որտեղ ընկավ, այնտեղ էլ կլինի նրա հարսնացուն։

Ավագ որդու նետը բարձացնում է մի ազնվական աղջիկ, իսկ կրտսեր որդունը՝ վաճառականի աղջիկը։ Փոքր որդու՝ Իվան արքայի նետը ընկավ ճահճի մեջ, ինչը նշանակում է, որ նա ամուսնանալու է Արքայադուստր Գորտի հետ։ Գիշերները հանում էր գորտի կաշին և դառնում Գեղեցկուհի Վասիլիսան։ Թագավորը իր որդիներին՝ իրենց կանանց հետ միասին կանչում է ճաշկերույթի։ Սեղանի շուրջ Գեղեցկուհի Վասիլիսան մի ձեռքով բաժակի մեջ լցրեց ջուրը, իսկ թռչնի ոսկորները գցեց մյուս ձեռքի մեջ։ Պարելու ժամանակ թափահարեց մի ձեռքը, և այդտեղ գոյացավ լիճակ, այնուհետև թափահարեց մյուս ձեռքը, հայտնվեցին կարապները և նստեցին լճի վրա, իսկ երբ պարը վերջացավ, ամեն ինչ անհետացավ։

Այլ կանայք ամեն ինչում ընդօրինակում էին նրան, միայն արքային էին հանդիմանում և բարկացնում։ Իվան արքան վազեց և այրեց գորտի կաշին։ Իվան արքային մնացել էր ընդամենը երեք օր համբերել, որպեսզի գեղցկուհին ընդմիշտ դառնա իրենը։ Բայց նա շտապեց և Գեղեցկուհի Վասիլիսան, թռչուն դառնալով, թռավ երեսուներորդ թագավորություն՝ Կաշչևի երկիր։ Իվան արքան գնում է նրա հետևից, իսկ ճանապարհին գտնում է իր համար բարի օգնականների՝ անտառային կենդանիներին։ Բաբա Յագան նրան ցույց է տալիս, թե որտեղ է գտնվում կաղնին, որի վրա սնդուկի մեջ թաքցրած է Կոշչեյի մահը։ Հաղթելով Կոշչեյին և ավերելով նրա թագավորությունը, Իվան արքան Գեղեցկուհի Վասիլիսայի հետ վերադառնում է տուն։

## Ստեղծողները

* Ստեղծողները ներկայացված են ըստ մուլտֆիլմերի մակագրերի։

## Դերերը կրկնօրինակել են

## Տես նաև
* 1954՝ Արքայադուստր գորտը

## Ծանոթագրություններ

## Արտաքին հղումներ
* 
* Владимир Пекарь — Энциклопедия отечественного кино

Կատեգորիա:1977 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ողկուզապտեր կիսալուսնաձև

**Ողկուզապտեր կիսալուսնաձև** (), ողկուզապտերազգիների ընտանիքին պատկանող պտերավոր բույս։

## Նկարագրություն
Բազմամյա, կոճղարմատավոր, դեղնականաչ, մսալի բույս է, որն ունի 5-20 սմ բարձրություն։ Սեգմենտները թեք կիսալուսնաձև են՝ սեպաձև հիմքով և գոգավոր գագաթով։ Վայրի պտղաբերող մասը երկակի-եռակի փետրաձև է և բարձրանում է ստերիլ մասից։

## Տարածվածություն
Հայաստանում հանդիպում է Գեղամի, Սևանի և Զանգեզուրի ֆլորիստական շրջաններում։ Աճում է նաև Կովկասում, Եվրոպայում, Ասիայի ամբողջ շրջանում, Աֆրիկայում, Հյուսիսային և Հարավային Ամերիկայում և Ավստրալիայում։

## Էկոլոգիա
Աճում է ենթալպյան և ալպյան գոտիներում, հիմնականում 2500-3500 մ բարձրությունների վրա՝ մարգագետիններում և ժայռերում։

## Պահպանություն
Խոցելի տեսակ է։ Արեալը՝ մասնատված է։ Տարածման շրջանի մակերեսը 5000 քառ. կմ-ից պակաս է, բնակության շրջանի մակերեսը՝ 500 քառ. կմ-ից պակաս։ Հայաստանի Կարմիր գրքի առաջին հրատարակության մեջ  ընդգրկված է որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկած չէ։

Աճում է Սևան ազգային պարկի տարածքում։

## Տնտեսական նշանակություն և կիրառություն
Ողկուզապտեր կիսալուսնաձևը տնտեսական լայն կիրառություն չունի։

Տերևները հնդկական բժշկության մեջ օգտագործում են որպես արյունահոսությունը դադարեցնող և մածող միջոց, Ռուսաստանի ժողովրդական բժշկության մեջ գործածվում է Արգանդային արյունահոսության և վերքերը բուժելու համար, Բելոռուսիայում՝ օձի կծածի դեպքում։
## Ծանոթագրություններ

Կատեգորիա:Խոցելի տեսակներ
Կատեգորիա:Պտերանմաններ
Կատեգորիա:Ողկուզապտերազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:Եվրոպայի բուսական աշխարհ
Կատեգորիա:1753 թվականին նկարագրված բույսեր
Կատեգորիա:Ասիայի բուսական աշխարհ
Վանյան և կոկորդիլոսը

**«Վանյան և կոկորդիլոսը»** (),  խորհրդային կարճամետրաժ տիկնիկային մուլտֆիլմ, որը նկարվել է  Կոռնեյ Չուկովսկու «Կոկորդիլոս» հեքիաթի հիման վրա 1984 թվականի «Սոյուզմուլտֆիլմ»  ստուդիայում։ Նատալյա Դաբիժան ստեղծել է ֆիլմը, որտեղ միավորել է հարթ և ծավալային տիկնիկները, որում նշվում է ռեժիսորի մուտքը դեպի նոր սերնդի հեղինակներ։

Մուլտֆիլմի գլխավոր հերոսը փոքրիկ տղա Վանյան է, որը խիզախորեն փրկում է քաղաքը սարսափելի կոկորդիլոսից։

## Սյուժե
Գրող Կոռնեյ Չուկովսկին և իր փոքրիկ որդին գնացքով գնում էին։ Տղայի ատամն ուժեղ ցավում էր, հայրը ցավը մոռացնելու համար սկսեց նրա համար հեքիաթ պատմել։ Այդ ամենը տեղի է ունեցել 1916 թվականին։

Կոկորդիլոսը հագուստով և գլխարկով քայլում էր Պետրոգրադի փողոցներով և խոսում էր թուրքերեն։ Կոկորդիլոսը, տեսնելով շատրվանը, հանեց վերևի հագուստը և սուզվեց ջուրը։ Քաղաքի բնակիչները տեսան, որ նա իրենց նման չէ, սկսեցին վախենալ, իսկ այնուհետև սկսեցին նրա վրա ծիծաղել և ոստիկանություն կանչեցին։ Կոկորդիլոսը պատահաբար կուլ է տալիս շնիկին և ոստիկանին, դրանով վախեցնելով բոլոր մարդկանց։ Բայց Վանյա Վասիլիչը չվախեցավ նրանից և հաղթեց իր գնդակով։ Կոկորդիլոսը թքեց շնիկի և ոստիկանի վրա, բնակիչները ուրախացան և իրենց երախտագիտությունը հայտնեցին Վանյային։

Կոռնեյ Չուկովսկին ավարտեց իր հեքիաթը և տղան քնեց։

## Նկարահանող խումբ

## Փառատոններ և մրցանակներ
* 1984 թվական՝ երիտասարդ կինոգործիչների առաջին մրցանակը Մոսկվայի փառատոնում։

## DVD հրատարակություն
2006 թվականին DVD տարբերակով թողարկվել է «Մանկական ալբոմ» ժողովածուն։ Դիստրիբյուտորը՝ «Խոշոր պլան»։ Մուլտֆիլմերի ժողովածուի մեջ մտնում էին «Սիրամարգի պոչը», «Մանկական ալբոմ», «Վանյան և կոկորդիլոսը», «Տարօրինակ առաջնությունը», «Աղվես Պետրիկեևնան», «Տիկնիկների պարը» մուլտֆիլմերը։

## Գրականություն
* *М. Петровский.* 

## Ծանոթագրություններ

## Արտաքին հղումներ
* 
* 

Կատեգորիա:1984 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Կոռնեյ Չուկովսկու ստեղծագործությունների էկրանավորումներ
Կատեգորիա:Մուլտֆիլմեր երեխաների մասին
Պոչեր (մուլտֆիլմ)

**«Պոչեր»** (), 1966 թվականի խորհրդային նկարված մուլտիպլիկացիոն ֆիլմ՝ նկարահանված ռեժիսոր Վլադիմիր Պոլկովնիկովի կողմից։ Սցենարի հեղինակը Վլադիմիր Սուտեևն է։ Մուլտֆիլմի հերոսները անտառային գազաններն են՝ օժտված մարդկային վառ հատկանիշներով։

## Սյուժե
Մի անգամ Աղվեսը, որին հետապնդում էին որսորդական շները, պատահաբար կորցնում է պոչը։ Այդ ամենի ականատես Ճերմակակող կաչաղակն անտառի անցնող գազաններին առաջարկում է իրենց վերցնել այդ պոչը։ Նապաստակը Ճերմակակող կաչաղակի խորհրդով այն կցում է իր պոչի փոխարեն։

Աղվեսը, վերադառնալով ու չգտնելով իր պոչը, նույն Կաչաղակի խորհրդով իրեն է ամրացնում Նապաստակի թողած պոչը։ Միևնույն ժամանակ նապաստակների ընտանիքը խայտառակելով վտարում է աղվեսի պոչով Նապաստակին և պահանջում վերադարձնել իր պոչը։ Խորամանկ աղվեսը, հանդիպելով Գայլին, նապաստակի պոչը փոխում է գայլի պոչով։

Ունենալով իրենց համար օտար պոչեր՝ Նապաստակը, Աղվեսն ու Գայլն անտառում բախվում են անսպասելի խնդիրների և այդժամ փորձում վերադարձնել իրենց հարազատ պոչերը։ Իմաստուն Ոզնին Նապաստակին օգնում է գայլից ետ վերցնել իր պոչը՝ փոխելով Աղվեսի պոչի հետ։ Գայլն էլ, ստանալով Աղվեսի պոչը, չի պատրաստվում այն վերադարձնել իր տիրոջը, ինչի արդյունքում նրանց միջև ծեծկռտուք է առաջանում, որի արդյունքում նրանք նորից կորցնում են իրենց պոչերը։

Մուլտֆիլմի  բարոյախոսությունն է՝ «Եթե քեզ ինչ-որ լավություն են արել, մի պահանջիր ավելին»։

## Մուլտֆիլմի վրա աշխատել են
### Ստեղծողներ
* Սցենարի հեղինակ – Վլադիմիր Սուտեև
* Ռեժիսոր – Վլադիմիր Պոլկովնիկով
* Բեմադրող նկարիչ – Ալեքսանդր Վոլկով
* Կոմպոզիտոր – Վադիմ Գամալիա
* Օպերատոր – Ն. Կլիմովա
* Հնչյունային օպերատոր – Բորիս Ֆիլչիկով
* Խմբագիր – Զ. Պավլովա
* Ռեժիսորի օգնական – Ե. Տուրանովա
* Մոնտաժող – Լյուբով Գեորգիևա
* Նկարչի օգնական – Վ. Մոռոզով
* Նկարիչներ – Ռենատա Միրենկովա, Տատյանա Տարանովիչ, Օլգա Օռլովա, Յուրի Բուտիրին, Լեոնիդ Կայուկով, Վլադիմիր Կռումին, Դմիտրի Անպիլով, Մարինա Ռոգովա, Վ. Ռոգով
* Դերերը հնչյունավորել են՝ Ելենա Պոնսովա – *Ճերմակակող կաչաղակ*, Օլգա Արոսևա – *Աղվես*, Գեորգի Վիցին — *Շլդիկ նապաստակ*, Անատոլի Պապանով – *Գայլ*, Սերգեյ Ցեյց – *Ոզնի*, Կլարա Ռումյանովա – *սկյուռներ* (տիտրերում նշված չէ)։
* Տնօրեն – Ֆյոդոր Իվանով

## DVD
2005 թվականին մուլտֆիլմը DVD-ով թողարկվել է «Союз-видео» ընկերության կողմից։ Ձայնագրության ժամանակ պատկեների ու ձայնի թվային ռեստավրացիա չի կիրառվել։ Բովանդակությունը՝ «Պոչեր», «Աղվես Պատրիկեևնա», «Շինարար աղվեսը», «Ներկված աղվեսը», «Աղվեսն ու գայլը», «Աղվեսն ու նապաստակը», «Ագռավը և աղվեսը, կկուն և աքաղաղը», «Պոյգան ու աղվեսը»։
* Ձայն՝ ռուսերեն Dolby Digital 1.0 Mono, շրջանային կոդը՝ 0 (All), պատկեր՝ Standart 4:3 (1,33:1), գույն՝ PAL, տարածող՝ «Крупный План»:

## Ծանոթագրություններ

## Արտաքին հղումներ
* 
* Մուլտֆիլմի առցանց դիտում։

Կատեգորիա:1966 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր աղվեսների մասին
Կատեգորիա:Մուլտֆիլմեր նապաստակների մասին
Կատեգորիա:Վլադիմիր Պոլկովնիկովի մուլտֆիլմեր
Թզուկները և լեռնային թագավորը

**«Թզուկները և լեռնային թագավորը»** , ռուսական նկարված մուլտիպլիկացիոն ֆիլմ՝ ստեղծված 1993 թվականին։ Մուլտֆիլմի ենթավերնագիրն է՝ «Ֆանտազիա Էդվարդ Գրիգի թեմայով»։ Ֆիլմում օգտագործվել են «Առավոտ», «Թզուկների երթը» և «Լեռնային թագավորի քարանձավում» պիեսները։ Ռեժիսոր Ինեսա Կովալևսկայան մշակել է նոր թեմա՝ ժողովրդական երգեր ու համաշխարհային դասական երաժշտության գլուխգործոցների էկրանավորում։ Այդպես ստեղծվել են «Ռուսական մեղեդիներ» (1972), «Մանկական ալբոմ» (1976), «Թզուկները և լեռնային թագավորը» (1993) ու այլ մուլտֆիլմեր։

## Սյուժե
Լեռներում առավոտ է։ Փոքրիկ հովիվը նվագում է ֆլեյտա, իսկ նրա մոտ արածում է այծը։ Հանկարծ հովիվը տեսնում է, որ հինգ թզուկներ քայլում են մեկը մյուսի հետևից։ Հետաքրքրասեր հովիվը գնում է նրանց հետևից ու ընկնում մի քարանձավ, որը տանում էր դեպի լեռան խորքը։ Կամարների տակ տեսանելի են հիանալի ստալակտիտներ ու չղջիկներ։ Սրահի կենտրոնում՝ գահի վրա, նստած է Լեռնային թագավորը, որի շուրջը պարում են նրա ենթակաները։ Վախեցած հովիվը դուրս է վազում քարանձավից ու հեռու փախչում այծի հետ միասին։

## Ստեղծողներ
* Ռեժիսոր՝ Ինեսա Կովալևսկայա
* Սցենարի հեղնինակ՝ Ինեսա Կովալևսկայա
* Բեմադրող նկարիչ՝ Գալինա Շակիցկայա
* Նկարիչ-մուլտիպլիկատորներ՝ Էլվիրա Մասլովա, Գալինա Զեբրովա, Օլգա Օռլովա, Ալեքսեյ Միրոնով, Պ. Ֆլորով
* Նկարիչներ՝ Աննա Ատամանովա, Նիկոլայ Միտրոխին, Օլգա Նովոսելովա, Իրինա Սոբյանինա
* Օպերատոր՝ Նատալյա Միխայլովա
* Հնչյունային օպերատոր՝ Բորիս Ֆիլչիկով
* Խմբագիր՝ Ելենա Միխայլովա
* Մոնտաժող՝ Ի. Գերասիմովա
* Տնօրեն՝ Բելլա Խոդովա

## Երաժշտություն
Մուլտֆիլմը հիմնված է նորվեգացի կոմպոզիտոր Էդվարդ Գրիգի երաժշտության, այդ թվում նաև երկրորդ սյուիտի համար գրվածի («Պեր Գյունտ»), որը մշակվել է նվագախմբի համար։

## Հետաքրքիր փաստեր
* Մուլտֆիլմում չի արտասանվում ոչ մի բառ։
* Բնօրինակ պիեսում «Լեռնային թագավորի քարանձավում» ստեղծագործությունը հնչելու ժամանակ թագավորը շրջապատված է ոչ թե թզուկներով, այլ տրոլներով։

## Ծանոթագրություններ

## Արտաքին հղումներ
* 
* «Թզուկները և լեռնային թագավորը» մուլտֆիլմ

Կատեգորիա:1993 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռուսական մուլտֆիլմեր
Մրջյունի ճանապարհորդությունը

**«Մրջյունի ճանապարհորդությունը»** (), 1983 թվականի խորհրդային նկարված մուլտիպլիկացիոն ֆիլմ, որի ռեժիսորը և սցենարի հեղինակը Էդուարդ Նազարովն է։ Սցենարը գրվել է Վիտալի Բիանկիի «Ինչպես էր մրջյունը տուն շտապում» հեքիաթի մոտիվներով։ Մուլտֆիլմը թողարկվել է 1983 թվականին «Սոյուզմուլտֆիլմ» ստուդիայի կողմից։

## Սյուժե
Հետաքրքրասեր մրջյունը բարձրանում է ծառը, և ուժգին քամին նրան տերևի վրա քշում է մրջնաբնից հեռու։ Նա պետք է տուն վերադառնա մայրամուտից առաջ, այլապես չի կարողանա ներս մտնել։ Ճանապարհը դժվարանում է ոտքի վնասվածքի պատճառով։ Նա լվիկին փրկում է մրջնառյուծի թրթուրի երախում սպասվող անխուսափելի մահից, ինչի համար լվիկն իր մեջքին տանում է մրջյունին, դրանից հետո մրջյունը ճանապարհը շարունակում է սարդի, ապա գնայուկի օգնությամբ։ Հետո մրջյունն ընկնում է ծղրիդի վրա, որը հերթական անգամ փորձում է սեր խոստովանել մեկ այլ ծղրիդի, բայց անարդյունք։ Այնուհետև հերոսի ճանապարհն անցնում է լճով, որը նա հաղթահարում է մրջյունի հետ խաղացող ջրաչափերի օգնությամբ, իսկ մայիսյան բզեզը, ինչ-որ բան փնթփնթալով ժամանակակից երիտասարդության մասին, նրան նետում է հարազատ կեչու վրա։ Ճանապարհի վերջին մետրերը մրջյունն անցնում է՝ կառչելով թթենու մետաքսագործի թրթուրից, որը բնավ գոհ չէ տեղափոխման այդպիսի ձևից։ Վերջապես մրջյունը հայտնվում է տանը և, անցնելով անտառային անսահման տարածությունը, մտնում է բաց մնացած վերջին անցքով։

## Մուլտֆիլմի վրա աշխատել են
* Սցենարի հեղինակ, ռեժիսոր և բեմադրող նկարիչ՝ Էդուարդ Նազարով
* Բեմադրող նկարիչներ՝ Նատալյա Բոգոմոլովա, Գալինա Զեբրովա, Վլադիմիր Զարուբին
* Նկարիչներ՝ Իգոր Օլեյնիկով, Վիկտոր Չուգուևսկի, Գեննադի Մոռոզով, Ելենա Կաչկովա, Ռ. Պանովա
* Օպերատոր՝ Միխայիլ Դրույան
* Հնչյունային օպերատոր՝ Բորիս Ֆիլչիկով
* Ռեժիսորի օգնական՝ Տ. Լիտկո
* Մոնտաժող՝ Մ. Միխեևա
* Խմբագիր՝ Ռաիսա Ֆրիչինսկայա
* Տնօրեն՝ Նինել Լիպնիցկայա

Մուլտֆիլմի բոլոր դերերը հնչյունավորել է Էդուարդ Նազարովը։

## Պարգևներ
* 1984 – Զագրեբի Անիմացիոն ֆիլմերի VI միջազգային փառատոն – Առաջին մրցանակ մանկական ֆիլմերի կատեգորիայում

## Վերաթողարկում DVD-ով
Մուլտֆիլմը DVD-ով  բազմիցս թողարկվել է «Հյուր Տզզան ճանճին» մուլտֆիլմերի հավաքածուով («Սոյուզմուլտֆիլմ», տարածող՝ «Союз»):

## Տես նաև
* Պարծենկոտ մրջյունը

## Ծանոթագրություններ

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1983 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր մրջյունների մասին
Բուրչին Թերզիօղլու

**Բուրչին Թերզիօղլու ** (, ), թուրք դերասանուհի և մոդել։

## Կենսագրություն
Թերզիօղլուն դերասանական գործով սկսել է զբաղվել սկսած հինգ տարեկանից։ 1980-ական թվականներին նա նկարահանվել է մի քանի ֆիլմերում և հեռուստասերիալներում։ Մյուջդաթ Գեզենի արվեստի կենտրոնում նա սովորել է դերասանական արվեստ։

Թերզիօղլուն 2008-2014 թվականներին ամուսնացած է եղել Մուրաթ Յըլդըրըմի հետ։ Նրանք միասին նկարահանվել են «Փոթորիկ» հեռուստասերիալում։ Սկսած 2015 թվականից Բուրչինը հանդիպում է Իլքեր Քալելիի հետ։ Նրանք միասին նկարահանվել են Փոյրազ Քարայել հեռուստասերիալում։

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

Կատեգորիա:Թուրք դերասանուհիներ
Կատեգորիա:Թուրք մոդելներ
Կատեգորիա:Ստամբուլում ծնված դերասանուհիներ
Կատեգորիա:Անձինք:Ստամբուլ
Կատեգորիա:Թուրք կինոդերասանուհիներ
Կատեգորիա:Թուրք հեռուստադերասանուհիներ
Կատեգորիա:Չերքեզական ծագմամբ թուրքեր
Կատեգորիա:Ոսկե թիթեռ մրցանակի դափնեկիրներ
Աղվես Պատրիկեևնա

**«Աղվես Պատրիկեևնա»** (), 1982 թվականի խորհրդային մուլտիպլիկացիոն ֆիլմ ռուսական ժողովրդական հեքիաթի մոտիվներով։

## Սյուժե
Խորամանկ աղվեսը նապաստակին խնդրում է թույլ տալ գիշերել նրա տանը, և իր հետ տանում է հին տրեխ։ Հյուրընկալ նապաստակն ուրախությամբ ընդունում է աղվեսին։ Գիշերը վերջինս տրեխը վերցնում ու նետում է հեռու։ Երբ արթնանում են, ասում է, որ իրեն թալանել են, իսկ կորստին կարող է փոխարինել միայն նապաստակների տանն ապրող հավը։ Նապաստակն ստիպված էր հավը տալ, որպեսզի աղվեսն իրեն գող չհամարի։ Դրանից հետո աղվեսը խաբեությամբ անտառի բնակիչներից վերցնում է նրանց կենդանիներին, բայց, ի վերջո, տուժում է իր ագահության պատճառով։ Գտնելով նետած տրեխը՝ աղվեսն այն նորից է նետում, բայց այս անգամ տրեխն ընկնում է բակը, որտեղ շներ կային։ Փախչելով շներից՝ աղվեսը բաց է թողնում բոլոր կենդանիներին, որոնք անմիջապես վերադառնում են իրենց տերերի մոտ։ Իսկ ինքը հազիվ է փրկվում։

## Նկարահանող խումբ

## Դերերը հնչյունավորել են

## Վերաթողարկում DVD-ով
Մուլտֆիլմը DVD-ով բազմիցս թողարկվել է մուլտֆիլմերի հավաքածուներում.
* «Աղվես Պատրիկեևնա», «Սոյուզմուլտֆիլմ» (տարածող՝ «Союз»), բովանդակությունը՝ 
«Աղվես Պատրիկեևնա», «Շինարար աղվեսը», «Ներկված աղվեսը», «Աղվեսն ու գայլը», «Աղվեսն ու նապաստակը», «Պոչեր», «Ագռավը և աղվեսը, կկուն և աքաղաղը», «Պոյգան ու աղվեսը»։

## Ծանոթագրություններ

## Արտաքին հղումներ
* Энциклопедия отечественной мультипликации (автор Сергей Капков, «Алгоритм», 2006)

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1982 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր աղվեսների մասին
Աղջիկը կրկեսում

**«Աղջիկը կրկեսում»** (), խորհրդային մուլտիպլիկացիոն ֆիլմ՝ ստեղծված «Սոյուզմուլտֆիլմ» ստուդիայում։ Նկարահանվել է Վալենտինա և Զինաիդա Բրումբերգների կողմից Յուրի Օլեշայի սցենարով։ Էկրան է բարձրացել 1950 թվականին։ «Փերու նվերները» հեքիաթի ժամանակակից մեկնաբանությունն է։

## Սյուժե
Անփույթ ու ալարկոտ աղջիկը գնում է կրկես առանց տնային աշխատանքը կատարելու։ Արենայում ծաղրածու-աճպարարը երեխաներին առաջարկում է փոխել սխալ գրված (առանց «Т» տառի) *«извеСНый»* բառը։

Շուտով պարզվում է, որ դա շատ հեշտ առաջադրանք է բոլոր երեխաների համար, բացի մուլտֆիլմի գլխավոր հերոսուհուց, որին էլ աճպարարը կանչում է արենա և խնդրում ճիշտ գրել այդ բառը, սակայն աղջիկը չի կարողանում կատարել առաջադրանքը։ Կրկեսի արտիստներն սկսում են ամոթանք տալ աղջկան, որը նույնիսկ սկսում է լաց լինել։

Աղջկա համադասարանցին, որ գերազանցիկ էր, վազում է արենա և ուղղակիորեն հայտարարում, որ ոչ մի դեպքում թույլ չի տա նեղացնել ընկերուհուն։ Նա խոստանում է, որ կպարապի նրա հետ։

Մյուս երեխաները նույնպես խոստանում են հերոսուհուն, որ ամբողջ դասարանը կօգնի նրան։ Նա ինքն էլ խոստանում է, որ անպայման կուղղվի։ Հետո նա հանկարծ հասկանում է, թե ինչպես է գրվում *«извесТный»* բառն ու ճիշտ գրում է այն։ Շուտով ընկերների օգնության շնորհիվ նրա օրագրից անհետանում են անբավարար թվանշանները։

## Տեխնիկական տվյալներ
Գունավոր, հնչյունային։ Ստեղծվել է «Սոյուզմուլտֆիլմ» կինոստուդիայում 1950 թվականին, տևողությունը՝ 20 րոպե, 36 վայրկյան։

## Թողարկում տեսաերիզով ու DVD-ով
Մուլտֆիլմը թողարկվել է VHS-ով և DVD-ով հետևյալ հավաքածուներում.
* «Լավագույն խորհրդային մուլտֆիլմեր» (), «Studio PRO Video», VHS, 1990-ական թվականների կեսեր,
* «Սոյուզմուլտֆիլմ», հավաքածու, «Союз» ստուդիա, VHS, 1995։

## Մուլտֆիլմի վրա աշխատել են

## Ծանոթագրություններ

## Գրականություն

* 
* 
* 
* 
* 

## Արտաքին հղումներ

* 
* 
* 

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1950 մուլտֆիլմեր
Կատեգորիա:Վալենտինա և Զինաիդա Բրումբերգների մուլտֆիլմեր
Կատեգորիա:Մուլտֆիլմեր կրկեսի մասին
Fearless

**Fearless** սոուլ ոճում ձայնագրված՝ ամերիկացի երգչուհի Ջասմին Սալիվանի ալբոմը, հրատարակված 2008 թվականի սեպտեմբերի 23-ին  J Records և Arista Records լեյբլներում։ 2009 թվականի փետրվարի 8-ին Գրեմմիի 51-րդ մրցանակաբաշխության ժամանակ ալբոմը և երգչուհին ստացել են հինգ անվանակարգեր, այդ թվում՝  Best Contemporary R&B Album, Лучшее женское вокальное R&B исполнение («Need U Bad»), Լավագույն նոր կատարող, Best Traditional R&B Vocal Performance («In Love With Another Man»), Best R&B Song («Bust Your Windows»):
*[[Vibe]]* ամսագիրը անվանել է ալբոմը՝ 2008 թվականի տվյալներով 10 ամենալավ ալբոմներից մեկը (Ten Best Albums of 2008):

## Պատմություն
*Fearless* ալբոմը առաջնաելույթ ունեցել է ԱՄՆ-ի ամերիկյան (Billboard 200) 6-րդ հորիզոնականում 65 000 օրինակի վաճառքով՝ թողարկման առաջին շաբաթում:Ալբոմը հասել է առաջին տեղի Top R&B/Hip-Hop Albums չարթում։ 2010 թվականի նոյեմբերին *Fearless* ալբոմը վաճառվել է ավելի քան 517,000 օրինակի վաճառքով ԱՄՆ-ում։
Ալբոմը ստացել է հիմնականում դրական և մեղմ արձագանքներ երաժշտական քննադատների և համացանցի հրատարակությունների կողմից։

## Ստեղծագործությունների ցանկ

## Հիթ-շքերթներ

## Հավաստագրեր

## Ծանոթագրություններ

Կատեգորիա:Ամերիկյան ալբոմներ
Կատեգորիա:Անգլալեզու ալբոմներ
Կատեգորիա:2008 ալբոմներ
Բալլադ սեղանի մասին

**«Բալլադ սեղանի մասին»** (), 1955 թվականին «Սոյուզմուլտֆիլմ» ստուդիայում նկարահանված խորհրդային տիկնիկային մուլտիպլիկացիոն ֆիլմ։ Ռեժիսորներ Միխայիլ Կալինինը և Ռոման Դավիդովը նկարահանել են մուլտֆիլմը մեծերի համար բյուրոկրատիայի մասին։ Մուլտֆիլմի սցենարի հեղինակը խորհրդային բանաստեղծ Ալեքսանդր Բեզիմենսկին է, ով գեղարվեստական ընթերցանության վարպետ Իգոր Իլյանսկու հետ համատեղ կատարել է մուլտֆիլմի հնչյունավորումը։

## Սյուժե
Մուլտֆիլմը ներկայացնում է երգիծական պատմություն փոքրիկ աշխատողի մասին, որի պաշտոնը բարձրացնում են իր եռանդի և համեստության համար։ Դառնալով որոշակի հաստատության ղեկավար՝ հերոսը միանգամից փոխվում է, աշխատակիցների և հաճախորդների նկատմամբ դառնում է ավելի կոպիտ, ոչ մեկին չի թողնում իր շքեղ կահավորված աշխատասենյակ, իսկ իսկական աշխատանքային գործունեությունը փոխարինում է բյուրոկրատական քաշքշուկով։ Բայց դա երկար չի տևում։

## Հետաքրքիր փաստեր
* Մուլտֆիլմը հայտնի է դարձել որպես Ռոման Դավիդովի ռեժիսորական նորամուտ, որը հետագայում նկարահանել է խորհրդային ամենահայտնի մուլտֆիմերից մեկը՝ «Մաուգլին»։ Միխայիլ Կալինինը դրանից առաջ գրել էր «Անծանոթ ձայն» (1949) մուլտֆիլմի սցենարը, որը նույնպես ունի երգիծական բովանդակություն։

## Մուլտֆիլմի մասին
1950-ականների կեսերին Ռ. Դավիդովի ֆիլմերում՝ («Բալլադ սեղանի մասին» (1955), «Գնդիկ Բոքոնիկ» (1956) և այլն) կիրառություն է գտնում շարժումների փոփոխման ծավալային փուլերի պատրաստումը («ծավալային փոխադրում»)։
Այդ ժամանակ ծավալային մուլտֆիլմերի արտադրությունը կատարվում էր արդեն բավական բարձր մակարդակի վրա. այդ մասին վկայում են այնպիսի հայտնի ռեժիսորների աշխատանքներ, ինչպիսիք են Վլադիմիր Դեգտյարյոը («Կախարդական ջրհորը», 1956, «Չտեսնված գեղեցկություն», 1958), Անատոլի Կարանովիչը և Ռոման Կաչանովը («Սիրահարված ամպը», 1959), Ռոման Դավիդովը («Գնդիկ Բոքոնիկ», 1956, «Երեք արջերը», 1958)։

## Ծանոթագրություններ

## Արտաքին հղումներ
* 

Կատեգորիա:1955 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռոման Դավիդովի մուլտֆիլմեր
Լարրիի կյանքը

**«Լարրիի կյանքը»** (*The Life of Larry*), ամերիկյան մուլտիպլիկացիոն ֆիլմ, նկրահանվել է 1995 թ.։ Այն Սեթ Մաքֆարլեյնի դեբյուտն է։ Այս մուլտֆիլում առաջին անգամ հայտնվում են «Գրիֆինների ընտանիքը» հայտնի մուլտսերիալի հիմնական նախատիպերը։

## Նախապատմություն
«Լարրիի կյանքը» մուլտֆիլը ստեղծվել է Սեթ Մաքֆարլեյնի կողմից 1995 թվականին, որպես դիպլոմային աշխատանք, երբ նա սովորում էր Ռոդ Այլենդի դիզայնի դպրոցում (Rhode Island School of Design)։ Նրա աշխատանքի ղեկավարը, ներշնչվելով ստեղծագործությունից, մուլֆիլմն առաջարկում է Hanna-Barbera ստուդիային, ոին էլ մեծ սիրով այն եթեր է հեռարձակում։ Հաջողությունից ոգեշնչված Մաքֆարլեյնը երկու տարի անց նկարահանում է մուլտֆիլմի շարունակությունը՝ «Լարին և Ստիվը»։ Այս մուլտֆիլմը ցուցադրվել է Cartoon Network հեռուստաալիքի «The Cartoon Cartoon Show» հաղորդման ժամանակ։ Այս երկու մուլտֆիլմը դիտելուց հետո FOX հեռուստաընկերության գործադիր պրոդյուսորները Մաքֆարլեյնին առաջարկում են ստեղծել մուլտսերիալ, գլխավոր հերոսներ՝ Լարիի (ով վերածվեց Փիթեր Գրիֆֆի) և Սթիվի (ով դարձավ Բրայան) մասնակցությամբ։ Նոր մուլտսերիալի պիլոտային սերիայի համար Սեթին հատկացրեցին 50 000 դոլար, և վերջինս իր աշխատանքը ներկայացրեց կես տարի անց, ինչպես և խոստացել էր։ Առաջին սերիան դուր եկավ հեռուստաընկերության ղեկավարությանը, և կնքվեց նոր պայմանագիր, ըստ որի Սեթ Մաքֆարլեյնը պետք է ստեղծեր 30 էպիզոդներից բաղկացած «Գրիֆֆինների» առաջին եթերաշրջանը։ Պայմանագրի գումարը մուլտիպլիկացիոն եթրաշրջանի համար 2 000 000 դոլար էր։

## Ստեղծում
:Ռեժիսոր՝ Սեթ Մաքֆարլեյն
:Պրոդյուսեր՝ Դևիս Դոի, Շերրի Գյունտեր և Լարրի Հյուբեր
: Սցենարի հեղինակ՝ Սեթ Մաքֆարլեյն
: Դերերը կարդացին՝ Սեթ Մաքֆարլեյնը, Նյուտ Գինգրիչը (կամեո) և Խան Չանգը
:Կոմպոզիտորներ՝ Ռոն Ջոունս, Բոդի Չանդլեր և Գերի Լայոնելլի
: Մոնատաժ՝ Ուիլյամ Դեբուա, Պոլ Դուգլաս, Ջինա Լամար և Ջոն Ֆորրեստ Նիսս

## Սյուժե
Էպիզոդը չի սկսվում անիմացիայով, Սեթ Մաքֆարլեյնը պատմում է սպասվող մուլտֆիլմի և կերպարների մասին։

Մենք ծանոթանում ենք Կամմինգսների (Cummings) ընտանիքի հետ. ընտանիքի գլուխ՝ ալարկոտ և անճարակ Լարրիի, նրա կինը՝ Լոիս, նրանց որդին՝ փոքրիկ և գեր Միլտ անունով պատանին և ցինիկ խոսացող շուն՝ Սթիվը։

Լարրին զգում է, որ իրենց ընտանեկան հարաբեությունները Միլտի հետ աստիճանաբար մարում են, այդ պատճառով էլ նա օգնության է կանչում Սթիվին, և նրանք միասին մտածում են թե ինչեպես կարելի է վերադարձնել երբեմնի որդիական կապվախությունը։

## Մշակութային երևույթների հղումներ
* Էպիզոդում առկա է «Վեսթսայդյան պատմություն» ֆիլմի ծաղրանմանումը։

## Ծանոթագրություններ

Կատեգորիա:1990-ականների անգլերեն ֆիլմեր
Կատեգորիա:Ամերիկյան կարճամետրաժ մուլտֆիլմեր
Bernard

**Բեռնարդ**, գարեջրի առևտրային ապրանքանիշ, արտադրվում է չեխական Վիսոչինա երկրամասի Հումպոլոց քաղաքի մասնավոր գարեջուր արտադրող ընկերության կողմից։ Առևտրային ապրանքանիշն անվանվել է հիմնադիրներից մեկի՝ Ստանիսլավ Բեռնարդի ազգանունով։

## Պատմություն
Ապրանքանիշի պատմությունը սկսվել է 1991 թվականին, երբ երեք չեխ գործարար վերագործարկել են Գումպոլեցի գարեջրի գործարանի արտադրությունը, որը հիմնադրվել էր դեռևս XVI դարում։ «Բեռնարդ» գործարանային ապրանքանիշի գարեջուրը  երկրում շատ արագ մեծ թվով երկրպագուներ գտավ, որն անհրաժեշտություն է առաջացրել ընդլայնել արտադրությունը։ Այդպիսի ընդլայնման համար ֆինանսական ապահովման նպատակով 2000 թվականին ընկերությունը վերակազմակերպվել է բաժնետիրական ընկերության, իսկ 2001 թվականին տեղի է ունեցել ռազմավարական ներդրում․ դա եղել է բելգիական գարեջուր արտադրող Duvel Moortgat ընկերությունը։ Բելգիական ներդրումները ներկայումս կազմում են բաժնետիրական ընկերության կանոնադրական կապիտալի կեսը։ Նեդրումների շնորհիվ ընկերությունն ուժեղացրել է իր դիրքերը գարեջրի ներքին շուկայում, ինչպես նաև սկսել է ակտիվորեն արտահանել իր արտադրանքը։ Ներկայումս ТМ «Bernard» գարեջուրը վաճառվում է այնպիսի երկրներում, ինչպիսիք են Սլովենյան, Ռուսաստանը, Շվեդիան, Մեծ Բրիտանիան, Դանիան, Ավստրալիան, Ուկրաինան, Հունաստանը, Գերմանիան, Ֆինլանդիան, Լեհաստանը, Վրաստանը և ԱՄՆ։

## Տեսականի
Այսօր ТМ «Bernard» ունի մի շարք տեսակներ, որոնց մի մասը ավանդական պիլզներ տեսակին է պատկանում, մյուսներն արտադրվում են լրացուցիչ բաղադրիչների հավելումներով և այլ տեխնոլոգիական գործընթացներով։
* **Světlé** — խտություն․ 10,0 %, թնդություն․ 3,8 %։
* **Světlý ležák 11 °** — խտություն․ 11,0 %, թնդություն․ 4,5 %։
* **Světlý ležák 12 °** — խտություն․ 12,0 %, թնդություն․ 4,7 %։
* **Sváteční ležák** — խտություն․ 12,0 %, թնդություն․ 5,0 %. Շուկայում է  2005 թվականից։
* **Speciální černé pivo 13 °** — խտություն․ 13,0 %, թնդություն․ 5,1 %. Մուգ։
* **Jantarový ležák** — խտություն․ 11,0 %, թնդություն․ 4,5 %։ Կիսամուգ։
* **OX** — խտություն․ 14,0 %, թնդություն․ 5,8 %. Թունդ։

Բացի դրանից արտադրվում է ոչ ալկոհոլային (ալկոհոլի պարունակությունը մինչև 0,5 %) գարեջուր **«Bernard s čistou hlavou»** ապրանքանիշով, որն այսօր ներկայանում է գարեջրի երեք տեսակներով․ գարեջուր Free (բաց), Jantar (կիսամուգ) և Švestka (սալորագույն)։

## Ծանոթագրություններ

## Արտաքին հղումներ
* Էքսկուրսիա ժամանակակից գարեջրի արտադրամաս Չեխիայում։ Ֆոտոռեպորտաժ
* Պաշտոնական կայք ТМ «Bernard» , , , 

Կատեգորիա:Գարեջուր
Կատեգորիա:Չեխական խոհանոց
Սիրամարգի պոչը

**«Սիրամարգի պոչը»** (), 1946 թվականի խորհրդային անիմացիոն ֆիլմ ըստ Կոռնեյ Չուկովսկու հեքիաթի, որը ստեղծել են ռեժիսորներ Լեոնիդ Ամալրիկը և Վլադիմիր Պոլկովնիկովը։ Միավորված նմանատիպ ստեղծագործ ձգտումներով, ռեժիսորները գտան սեփական ոճը

Մուլտիպլիկացիոն եռերգության երրորդ և եզրափակիչ մասը բժիշկ Այբոլիտի մասին Կոռնեյ Չուկովսկու բանաստեղծական հեքիաթների մոտիվներով է։ Առաջին երկու մասերը՝ «Լիմպոպո» (1939) և «Բարմոլեյը» (1941)։ Ի տարբերություն նրանց, «Սիրամարգի պոչը» մուլտֆիլմի գործողությունները Աֆրիկայում տեղի չեն ունենում։

## Սյուժե
մինի|320x320пкс|«Սիրամարգի պոչը» մուլտֆիլմ
Արջը հոգնել էր ապրել փոքր պոչով, ուստի նա որոշեց գնալ մեծանուն բժիշկ Այբոլիտի մոտ։ Արջուկը խնդրեց ամենամեծ և ծաղկազարդ պոչը, բժշկի մոտ սիրամարգի պոչ էր։ Նա ուրախանում էի իր նոր տեսքով, բայց երբ որսորդները անտառ եկան, պարզվեց, որ այնքան էլ ձեռնտու չէ ունենալ այսպիսի բազմերանգ և հսկայական պոչ։

## Ստեղծողներ

## Դերերը կրկնօրինակել են

## Տեսահրատարակչություններ
Մուլտֆիլմը DVD տարբերակով բազմիցս վերահրապարակվել է մուլտֆիլմերի ժողովածուներում։
*«Անտառային հեքիաթներ» Մաս 2, «Սոյուզմուլտֆիլմ», դիստրիբյուտոր «Սոյուզ»։

## Ծանոթագրություններ

## Արտաքին հղումներ
* 
* «Սիրամարգի պոչը» youtube-ում

Կատեգորիա:1946 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լեոնիդ Ամալրիկի մուլտֆիլմեր
Կատեգորիա:Կոռնեյ Չուկովսկու ստեղծագործությունների էկրանավորումներ
Կատեգորիա:Վլադիմիր Պոլկովնիկովի մուլտֆիլմեր